ກອງປະຊຸມຄັ້ງທີ 25 ສະພາປະສານງານ ອາຊຽນ ຖືກຈັດຂຶ້ນທາງອອກລາຍໃນຕອນເຊົ້າວັນທີ 9 ເມສາປີ 2020 ໂດຍມີການເຂົ້າຮ່ວມຂອງລັດຖະມົນຕີການຕ່າງປະເທດ 10 ປະເທດ ອາຊຽນ ແລະ ເລຂາທິການໃຫຍ່ ອາຊຽນ. ທ່ານຮອງນາຍົກລັດຖະມົນຕີ ຟ້າມບີງມີງ ໄດ້ແບ່ງປັນບົດຮຽນຂອງຫວຽດນາມໃນການປ້ອງກັນ ສະກັດກັ້ນ ໂລກລະບາດ ໂຄວິດ 19 ໂດຍມີການເຂົ້າຮ່ວມຂອງທັງລະບົບການເມືອງ, ທຸກຂັ້ນ, ຂະແຫນງການຕ່າງໆ ແລະ ປະຊາຊົນ, ໃນນັ້ນ ມີການຫນູນຊ່ວຍຈາກກອງທັບ.
ສະພາປະສານງານ ອາຊຽນ ກໍ່ໄດ້ປຶກສາຫາລືວຽກງານກະກຽມໃຫ້ກອງປະຊຸມສຸດຍອດພິເສດຂອງ ອາຊຽນ ແລະ ອາຊຽນ + 3 (ກັບຈີນ, ຍີ່ປຸ່ນ, ສ.ເກົາຫລີ) ກ່ຽວກັບການຮັບມືກັບໂລກລະບາດ ໂຄວິດ 19 ທາງອອນລາຍ ຄາດວ່າ ຈະດຳເນີນໃນວັນທີ 14 ເມສາ. ບັນດາທ່ານລັດຖະມົນຕີສະພາປະສານງານ ອາຊຽນ ຢືນຢັນວ່າ ຈະສົມທົບກັນຢ່າງແຫນ້ນແຟ້ນ ແລະ ກັບປະທານປະເທດ ອາຊຽນ, ຫວຽດນາມ ກໍ່ຄືບັນດາຄູ່ຮ່ວມມືຈີນ ຍີ່ປຸ່ນ, ສ. ເກົາຫລີ ເພື່ອກະກຽມບັນດາກອງປະຊຸມທີ່ມີຄວາມໝາຍສຳຄັນພິເສດນີ້ໃຫ້ເປັນຢ່າງດີ.
ໃນສະພາບການໂລກລະບາດພວມຜັນແປຢ່າງສັບສົນໃນທົ່ວໂລກ, ຫວຽດນາມບໍ່ຄວນເອື່ອຍອີງໃສ່ແຫຼ່ງສະໜອງຊຸດ test ຈາກຕ່າງປະເທດໄດ້, ແຕ່ຕ້ອງເປັນເຈົ້າການໃນການຜະລິດ ຊຸດ test ຢັ້ງຢືນຜູ້ຕິດເຊື້ອໂຄວິດ - 19 ເອົາເອງ ກໍຄື ບັນດາຢາຊີວະພາບອື່ນ ເພື່ອຮັບໃຊ້ວິວັດການວິໄຈ. ປັດຈຸບັນ, ຊຸດ test kit ໂດຍສະຖາບັນເສນາຮັກ ສົມທົບກັບບໍລິສັດ ຫວຽດນາມ - ອາຊີ ຄົ້ນຄວ້າ ແລະ ໄດ້ຮັບການຕີລາຄາວ່າ ດີທີ່ສຸດ ແລະ ແມ່ນມາດຕະການທີ່ມີຄວາມເປັນໄປໄດ້ສູງຈາກກະຊວງວິທະຍາສາດ ແລະ ເຕັກໂນໂລຢີ ຫວຽດນາມ. ຕາມການຕີລາຄາຂອງບັນດາອົງການວິຊາສະເພາະ ແລ້ວ, ຊຸດ kit test ນີ້ ຈະໃຫ້ໝາກຜົນການທົດລອງຖືກຕ້ອງເຖິງ 90%.
ປັດຈຸບັນ, ຫວຽດນາມ ພວມຄວບຄຸມໂລກລະບາດໄດ້ຕາມແຜນການທີ່ຄາດຄະເນໄວ້ ແລະ ໃນໄລຍະຈະມາເຖິງ ຈະປະກົດມີຜູ້ຕິດເຊື້ອໃໝ່ໃນຊຸມຊົນຕື່ມອີກ. ຄະນະຊີ້ນຳວຽກງານປ້ອງກັນ ແລະ ສະກັດກັ້ນໂລກລະບາດໂຄວິດ - 19 ແຫ່ງຊາດ ກໍເຫັນດີເປັນກະພາບຕໍ່ຫຼັກການທີ່ວ່າ ຕ້ອງເພີ່ມທະວີການປົກປ້ອງໃຫ້ແກ່ບັນດາກຳລັງທີ່ປະຕິບັດໜ້າທີ່ປ້ອງກັນ, ສະກັດກັ້ນໂລກລະບາດ, ບໍ່ສະເພາະແຕ່ຕຳຫຼວດ, ສາທາລະນະສຸກ, ກອງທັບ ເທົ່ານັ້ນ ຫາກຍັງນັບທັງສະມາຄົມນັກຮົບເກົ່າ, ຄະນະຊາວໜຸ່ມ, ສະຫະພັນແມ່ນຍິງ ທີ່ເຂົ້າຮ່ວມວຽກງານປ້ອງກັນ, ສະກັດກັ້ນໂລກລະບາດຢູ່ທ້ອງຖິ່ນອີກດ້ວຍ.
ໄຊພອນ